Íslenska landsliðið er mætt til Los Angeles . Ljósmynd / KSÍ Íslenska karlalandsliðið í fótbolta er mætt til Los Angeles í Bandaríkjunum þar sem liðið mun æfa næstu daga og leika tvo vináttuleiki . Ísland spilar annars vegar við Kanada og hins vegar El Salvador . Leikurinn við Kanada hefst að miðnætti 15. janúar og leikurinn við El Salvador fjórum dögum síðar . Fyrsta æfing íslenska liðsins fór fram í gær á æfingavelli við leikvang LA Galaxy sem leikur í efstu deild Bandaríkjanna , en allir leikmennirnir í hópnum tóku þátt í æfingunni . Hér að neðan má sjá landsliðshópinn sem tekur þátt í verkefninu , en ekki er um alþjóðlega landsliðsdaga að ræða og vantar því margar af stærstu stjörnum liðsins .